གནས་ཚུལ་འདིའི་སྔ་གཞུག་གི་གནད་དོན་མང་པོར་བསམ་གཞིག་བྱས་ན།སྲིད་སྐྱོང་གི་རྒྱབ་བསྐྱོར་བ་ཡིན་ཟེར་མཁན་གྱི་ཁམས་པའི་མི་མང་དག་ཅིག་གིས་སྲིད་སྐྱོང་གི་ཕེབས་བསུ་ཁ་ལ་ཁྱེར་ནས་རླངས་འཁོར་ནག་པོ།མིག་ཤེར་ནག་པོ།སོས་ཊི་ནག་པོ་གྱོན་པ།བསུ་མ་བྱེད་མཁན་ཚོས་ལག་ཏུ་སྲིད་སྐྱོང་གི་པར་ཆེ་ཆུང་སྣ་ཚོགས་ཁྱེར།བུད་མེད་མང་པོས་གཉེན་སྟོན་སྐབས་ལེགས་སྐྱེས་ལ་སྤྲད་རྒྱུའི་མེ་ཏོག་ཆག་ཆེན་པོ་དེ་འདྲ་སྲིད་སྐྱོང་ལ་སྤྲད་པ།འཕྲད་དར་རིང་ཐུང་སྣ་ཚོགས་འཐེན་པ་ལ་སོགས་པ་གྲ་སྒྲིག་བྱས་ནས་དོན་མེད་རྒྱས་སྤྲོས་ཧ་ཅང་ཆེན་པོ་བྱེད་པ།མཐའ་ན་སྲིད་སྐྱོང་གི་སྐུ་སྲུང་བ་ཡང་༸གོང་ས་མཆོག་གི་སྐུ་སྲུང་བ་ལས་ལྡབ་འགྱུར་གྱིས་མང་བ།སྐུ་སྲུང་དེ་ཚོ་ཡང་དོན་དམ་པར་སྐུ་སྲུང་གི་ཉམས་མྱོང་གང་ཡང་མེད་མཁན་ཕྱི་རྒྱལ་ཁག་ན་ཟ་ཁང་གི་ལས་གཡོག་དང་།སྣོད་ཆས་ཁྲུ་མཁན་དེ་འདྲ་རྐྱང་པ་རེད།དེ་ཚོའི་རིགས་ནི་ཕལ་ཆེ་བ་སློབ་གྲྭ་ཆེན་མོར་འགྲིམ་མ་མྱོང་པ་དེ་འདྲ་རྐྱང་པ་རེད།དེའི་ནང་གདན་སའི་གྲྭ་ཟུར་ཡང་མང་དག་ཅིག་འདུགདེ་ཚོའི་གྲས་ནི་ཧ་ཅང་གི་ཆོལ་ཞེན་ཅན་ཤ་སྟག་རེད།ཞེན་ཁོག་དེ་ཡང་ཞེན་ཁོག་ངན་པའི་རིགས།ནང་ཁུལ་ལ་འགལ་ཟླ་བཟོ་བྱེད་ཀྱི་ཞེན་ཁོག་རྐྱང་པ་རེད།